b'\n_START_ARTICLE_\nTveten g\xc3\xa5rd\n_START_PARAGRAPH_\nTveten g\xc3\xa5rd er det best bevarte g\xc3\xa5rdstunet innenfor Oslos grenser. Deler av g\xc3\xa5rdens hovedhus er trolig fra s\xc3\xa5 tidlig som 1400-tallet. G\xc3\xa5rden ligger omsluttet av blokkbegyggelsen p\xc3\xa5 Tveita i bydel Alna._NEWLINE_Tveten g\xc3\xa5rd eies av Oslo kommune som i flere \xc3\xa5r har leid g\xc3\xa5rden av familien Stenersen som har eid den siden 1810. Kommunen driver dagtilbud for eldre s\xc3\xa5 vel som fritidsklubb for barn og ungdom. I november 2006 brukte Oslo kommune sin forkj\xc3\xb8psrett og kj\xc3\xb8pte g\xc3\xa5rden for 10 millioner kroner. Byr\xc3\xa5det bestemte ogs\xc3\xa5 at det i 2008 og 2009 skal bevilges 60 millioner kroner til opprustning og vedlikehold. G\xc3\xa5rden best\xc3\xa5r i dag av \xc3\xa5tte bygninger. Hovedhuset, stallen og l\xc3\xa5ven, vognskjulet, drengestua, brenneriet, rulleboden, veslestua og stabburet._NEWLINE_I 1970 ble \xc3\x98stmarka Rytterklubb stiftet her, p\xc3\xa5 Iverslien rideskole. Det er i 2018 fremdeles hester p\xc3\xa5 stallen her selv om rideskolen er historie.'